Comunicat de presă
Colegiul Tehnic “Gheorghe Asachi” Balul Bobocilor 2026
ÎNTRE VIS ȘI REALITATE – O SEARĂ A ELEGANȚEI, TALENTULUI ȘI TINEREȚII LA CTGA

Colegiul Tehnic „Gheorghe Asachi” din Focșani a organizat, pe  5 noiembrie 2026, Balul Bobocilor 2026–2027, desfășurat sub tema “Între vis și realitate”, la Restaurantul Grand’Or Focșani. Evenimentul a transformat seara într-un spectacol al creativității, emoției și tinereții, în care elevii claselor a IX-a A, B și C au demonstrat că visurile pot deveni realitate prin curaj, talent și implicare.
Cei 11 boboci au fost provocați să își pună în valoare personalitatea și aptitudinile în cadrul a două probe. Prima a fost prezentarea personală, „Cine sunt eu?“, în care fiecare concurent și-a prezentat identitatea, pasiunile și aspirațiile. În doua probă, concurenții au realizat momente artistice cu tema „Când visul prinde viață“. Ei au adus pe scenă dans, muzică, teatru și momente pline de expresivitate. Publicul a fost purtat într-o călătorie între vis și realitate, prin interpretări inspirate și prestații răsplătite cu aplauze.
Titlurile acordate au fost: 
Miss Boboc 2026 – Constantinescu Eliza Bianca (clasa a IX-a C) 
Mister Boboc 2026 – Crăciun Francesco Mario (clasa a IX-a C)
Celelalte distincții au fost:
- Miss și Mister Popularitate: Stăruială Lavinia (clasa aIX-a C) și Panțuru David (clasa aIX-a C);
- Miss și Mister Originalitate: Petrescu Erika Nicoleta (clasa aIX C) și Temătoru Ionel (clasa IX B);
- Miss și Mister Reality: Pîrvănel Angela (clasa IX A) și Tiche Alex Georgian (clasa IX B);
- Miss și Mister Dreamer: Leonte Maria Ioana (clasa IX A) și Bejan Denis Adrian (clasa IX A);
- Miss Eleganță: Baciu Simona (clasa IX A).
Balul Bobocilor a fost mai mult decât un concurs. A fost o experiență de neuitat, construită prin muncă, creativitate și colaborare. Felicitări tuturor bobocilor, elevilor coordonatori, profesorilor implicați, juriului și sponsorilor care au contribuit la reușita evenimentului! La CTGA, visurile prind aripi, iar realitatea le oferă scena pe care să strălucească! 
